Tari perintang
Tari Perintang sabuah tari kreasi baru nan diangkek dari kesenian indang dan pancak nan barasa dari daerah Pariaman, pasisia barat Pulau Sumatera.merupakan tarian nan dilakukan pemuda-pemuda untuak kegembiraan atau perintang-rintang hari atau waktu. Tari perintang ditarian sacaro bersama-sama atau saurang diri jo iringan bunyi-bunyian, saroman telempong, gendang, adok, dan ado juo diikuti jo puput batang padi. Gerakannya bebas dan dinamis jo irama 4/4 tanpa terikat pado bunyi-bunyian nan mengiringinya. Setiap panari bebas berimprovisasi sesuai jo kemahiran masiang-masiang kacuali gerakan nan nan alah mampunyoi bantuak saroman maniruan gerakan tupai, alang terbang, kabau mengamuk, dan babagai tingkah laku manusia nan sadang bekerja. Tarian iko biasonyo dilakukan di sawah pado musim panen atau dalam babagai keramaian. Adapun jenis-jenis tarian iko adolah 1. Tarian Piring, iyolah tari nan dimainkan sacaro tunggal atau bersama. Di talapak tangan ado piriang porselen dan di ujuang jari tangah di pasang cincin. Cincin di jentikkan pado piriang sampai manimbulkan bunyi. 2. Tari Galuk, iyolah tari nan mamakai galuk (tempurung) di kaduo belah tangan. Saat menari, kaduo galuak itu dilaga-lagakan sesuai jo irama. Benturan kaduo galuak itu manimbulkan irama surang nan mengasyikan penonton. 3. Tari Kabau Jalang, iyolah tarian nan mengimprovisasi kabau liar nan menggila. Untuk maniruan tanduak kerbau, pemain mengacungkan kaduo tangannya di ateh kepala. Nafas panari mendengus-dengus saroman kabau jalang. Pado saatnya, panari dapek kesurupan sabagai puncak tarian. Saat itu kadang-kadang panari menyeruduk penonton. Penonton manjadi gaduh. Kadang-kadang penonton pun ikuik aktif malakuan garakan tari itu. Kemudian panari berguling-guling saroman kabau di kubangan.[1]
ReferensiSuntiang
- ↑ Navis, A.A. (1986). Alam terkembang jadi guru. Jakarta: Grafiti Pers. pp. 294-295. ISBN 340.57095981 NAV a.
min_Latn min_Latn ban_Latn min_Latn